ആശ ശോഭന

ഇന്ത്യൻ വനിതാ ക്രിക്കറ്റ് ടീമിൽ കളിക്കുന്ന വലംകൈയ്യൻ ബാറ്ററും ലെഗ് ബ്രേക്ക് ബൗളറുമാണ് ആശ ശോഭന.

പോണ്ടിച്ചേരി വനിതാ ക്രിക്കറ്റ് ടീമിനോടൊപ്പം ആഭ്യന്തര ക്രിക്കറ്റും റോയൽ ചലഞ്ചേഴ്സ് ബാംഗ്ലൂരിനായും ആശ ക്രിക്കറ്റ് കളിക്കുന്നുണ്ട്
.

ആദ്യകാല ജീവിതം 
കേരളത്തിലെ തിരുവനന്തപുരം ജില്ലയിൽ 1991 മാർച്ച് 16 തീയതിയാണ് ജനിക്കുന്നത്.തിരുവനന്തപുരം ജില്ലയിലെ കോട്ടൺഹിൽ ഗേൾസ് ഹയർസെക്കൻഡറി സ്കൂളിൽ വച്ചാണ് ആശ ക്രിക്കറ്റ് കളിയിലെ തൻ്റെ മികവ് പ്രകടിപ്പിക്കുന്നത്.ശോഭന ആദ്യമായി ജില്ല ക്രിക്കറ്റ് ട്രയൽസിൽ പങ്കെടുക്കുകയും ജില്ലാ ക്രിക്കറ്റ് ടീമിൽ പന്ത്രണ്ടാം വയസ്സിൽ തിരഞ്ഞെടുക്കുകയും ചെയ്യുന്നതോടെയാണ് ശോഭനയുടെ ക്രിക്കറ്റ് ജീവിതത്തിൻ്റെ ആരംഭം .കേരള ക്രിക്കറ്റ് ക്യാപ്റ്റൻ ആയിരുന്ന ഷബീന ജേക്കബായിരുന്നു ശോഭനയുടെ ആദ്യകാല ക്രിക്കറ്റ് കരിയറിലെ വഴികാട്ടിയായിരുന്നു.ക്രിക്കറ്റ് കരിയറിൻ്റെ തുടക്കത്തിൽ ഫാസ്റ്റ് ബോളർ ആയിരുന്നെങ്കിലും പിന്നീട് പരിശീലകരുടെ ഉപദേശപ്രകാരം ശോഭന ലഗ് സ്പിന്നർ ആവുകയായിരുന്നു.ശോഭനയ്ക്ക് 15 വയസ്സ് ആയ സമയത്ത് കേരള ക്രിക്കറ്റ് അസോസിയേഷൻ എം.എ.സി.സ്പിൻ ഫൗണ്ടേഷനിലേക്ക് പരിശീലനത്തിനായി അയച്ചു..

അന്താരാഷ്ട്ര മത്സരങ്ങൾ 
ഇന്ത്യ വനിത ക്രിക്കറ്റ് ടീമിന്റെ ബംഗ്ലാദേശ് പര്യടനത്തിൽ 06 മേയ്  2024  തീയ്യതി നാലാം മത്സരത്തിലാണ് ആശ ആദ്യമായി അന്താരാഷ്ട്രT20 മത്സരത്തിൽ അരങ്ങേറിയത്. 2024-ൽ ദക്ഷിണാഫ്രിക്കക്കെതിരെ ആശയുടെ ആദ്യത്തെ ഏകദിന മത്സരത്തിൽ 21 റൺസ് വിട്ടുകൊടുത്തു 4 വിക്കറ്റ് നേടി.

അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1991-ൽ ജനിച്ചവർ
വർഗ്ഗം:മാർച്ച് 16-ന് ജനിച്ചവർ